ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กธ ๓/๒๕๕๑เรื่องการเลิกประกอบธุรกิจการซื้อขายล่วงหน้าของผู้ประกอบธุรกิจการซื้อขายล่วงหน้าประเภทผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคล ตัวแทนสนับสนุนการซื้อขายล่วงหน้าตัวแทนซื้อขายล่วงหน้า หรือผู้จัดการการซื้อขายล่วงหน้า[๑] โดยที่เป็นการสมควรกำหนดหลักเกณฑ์วิธีการและเงื่อนไขให้ผู้ประกอบธุรกิจการซื้อขายล่วงหน้า ประเภทผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคล ตัวแทนสนับสนุนการซื้อขายล่วงหน้าตัวแทนซื้อขายล่วงหน้า หรือผู้จัดการการซื้อขายล่วงหน้า ปฏิบัติให้แล้วเสร็จก่อนที่เลขาธิการจะอนุญาตให้เลิกประกอบธุรกิจดังกล่าวอาศัยอำนาจตามความในมาตรา ๗ (๑) และมาตรา ๖๙วรรคสอง แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้ผู้ประกอบธุรกิจการซื้อขายล่วงหน้าหมายความว่า ผู้ประกอบธุรกิจการซื้อขายล่วงหน้า ประเภทผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคล ตัวแทนสนับสนุนการซื้อขายล่วงหน้าตัวแทนซื้อขายล่วงหน้า หรือผู้จัดการการซื้อขายล่วงหน้าล้างฐานะการถือครอง หมายความว่าทำให้สิทธิและภาระผูกพันตามข้อตกลงซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ที่มีอยู่เดิมหมดไปด้วยการซื้อล่วงหน้าหรือขายล่วงหน้าขึ้นใหม่ที่มีผลในทางตรงกันข้าม(offset)กฎระเบียบที่เกี่ยวข้อง หมายความว่าระเบียบ ข้อบังคับ ประกาศ คำสั่ง ข้อกำหนด มติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าหรือสำนักงานคณะกรรมการกำกับการซื้อขายสินค้าเกษตรล่วงหน้าตลาด หมายความว่าตลาดสินค้าเกษตรล่วงหน้าแห่งประเทศไทยสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าข้อ ๒ให้ผู้ประกอบธุรกิจการซื้อขายล่วงหน้าที่ประสงค์จะเลิกประกอบธุรกิจการซื้อขายล่วงหน้ายื่นคำขออนุญาตเลิกประกอบธุรกิจการซื้อขายล่วงหน้า ประเภทดังกล่าวพร้อมเอกสารและหลักฐานประกอบคำขออนุญาตตามแบบคำขออนุญาตที่สำนักงานกำหนดโดยยื่นต่อเลขาธิการ ณ สำนักงาน ทั้งนี้ ในกรณีของผู้ค้าล่วงหน้าให้สำเนาคำขออนุญาตแจ้งตลาดทราบด้วยข้อ ๓ในกรณีที่ผู้ประกอบธุรกิจการซื้อขายล่วงหน้าตามข้อ๒ ขออนุญาตเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าด้วยให้ผู้ประกอบธุรกิจการซื้อขายล่วงหน้าตามข้อ ๒ ปฏิบัติตามหลักเกณฑ์วิธีการและเงื่อนไขที่คณะกรรมการกำกับการซื้อขายสินค้าเกษตรล่วงหน้าและสำนักงานกำหนดเกี่ยวกับการเลิกประกอบธุรกิจการซื้อขายล่วงหน้าของผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า โดยไม่ต้องปฏิบัติตามประกาศนี้ในกรณีที่ผู้ประกอบธุรกิจการซื้อขายล่วงหน้าตามข้อ๒ ไม่ได้ขออนุญาตเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าให้ผู้ประกอบธุรกิจการซื้อขายล่วงหน้าตามข้อ ๒ ปฏิบัติตามหลักเกณฑ์ วิธีการและเงื่อนไขที่กำหนดในประกาศนี้ข้อ ๔ในกรณีที่ผู้ประกอบธุรกิจการซื้อขายล่วงหน้าตามข้อ๒ขออนุญาตเลิกประกอบธุรกิจการซื้อขายล่วงหน้าตั้งแต่สองประเภทขึ้นไปในคราวเดียวกันและการดำเนินการอย่างหนึ่งอย่างใดในการเลิกประกอบธุรกิจการซื้อขายล่วงหน้านั้นมีลักษณะที่ซ้ำซ้อนกันให้ผู้ประกอบธุรกิจการซื้อขายล่วงหน้านั้นดำเนินการตามเกณฑ์ที่ให้ปฏิบัติมากกว่าหรือสูงกว่าข้อ ๕เมื่อผู้ประกอบธุรกิจการซื้อขายล่วงหน้าได้ยื่นคำขออนุญาตเลิกประกอบธุรกิจการซื้อขายล่วงหน้าตามข้อ๒ แล้ว ให้ดำเนินการ ดังนี้(๑) ยุติการซื้อขายล่วงหน้าเพื่อตนเองนับตั้งแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าเว้นแต่จะเป็นการซื้อขายเพื่อล้างฐานะการถือครองความในข้อ ๕ (๑)ไม่ใช้บังคับแก่ที่ปรึกษาการซื้อขายล่วงหน้าที่เป็นนิติบุคคลตัวแทนสนับสนุนการซื้อขายล่วงหน้า ตัวแทนซื้อขายล่วงหน้าหรือผู้จัดการการซื้อขายล่วงหน้า(๒)ยุติการให้บริการในประเภทธุรกิจการซื้อขายล่วงหน้าที่ได้รับใบอนุญาตนับตั้งแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าเว้นแต่การให้บริการแก่ลูกค้าที่ได้ดำเนินการแล้ว ซึ่งต้องอำนวยความสะดวกแก่ลูกค้าและจะต้องดำเนินการดังกล่าวให้เสร็จสิ้นเพื่อทำให้สิทธิหน้าที่และภาระผูกพันระหว่างผู้ประกอบธุรกิจการซื้อขายล่วงหน้ากับลูกค้าหมดไป(๓)แจ้งเป็นหนังสือโดยทางไปรษณีย์ลงทะเบียนตอบรับหรือวิธีอื่นใดที่มีหลักฐานการตอบรับตามที่สำนักงานเห็นชอบให้ลูกค้าทุกรายของผู้ประกอบธุรกิจการซื้อขายล่วงหน้าทราบทั้งนี้ภายในห้าวันทำการนับตั้งแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้า(๔)ปิดประกาศเป็นหนังสือแจ้งการขออนุญาตเลิกประกอบธุรกิจการซื้อขายล่วงหน้าไว้ในที่เปิดเผยณ สถานที่ทำการทุกแห่งของผู้ประกอบธุรกิจการซื้อขายล่วงหน้านั้นเป็นระยะเวลาติดต่อกันอย่างน้อยห้าวันทำการนับตั้งแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าเว้นแต่จะมีเหตุผลความจำเป็นและได้รับอนุญาตจากเลขาธิการความในข้อ ๕ (๒) และ (๓)ไม่ใช้บังคับแก่ผู้ค้าล่วงหน้า และความในข้อ ๕ (๔)ไม่ใช้บังคับแก่ผู้ค้าล่วงหน้าและตัวแทนซื้อขายล่วงหน้าข้อ ๖ภายหลังจากที่ได้ยื่นคำขอเลิกประกอบธุรกิจตามข้อ๕ แล้วให้ผู้ประกอบธุรกิจการซื้อขายล่วงหน้าได้รับยกเว้นการปฏิบัติตามกฎระเบียบที่เกี่ยวข้องในเรื่องดังต่อไปนี้(๑) คุณสมบัติของผู้ประกอบธุรกิจการซื้อขายล่วงหน้าที่ต้องมีตลอดระยะเวลาของการเป็นผู้ประกอบธุรกิจการซื้อขายล่วงหน้า(๒)ระบบงานและความพร้อมในการประกอบธุรกิจการซื้อขายล่วงหน้าโดยผู้ประกอบธุรกิจการซื้อขายล่วงหน้าต้องแสดงให้เห็นว่าไม่มีความขัดแย้งทางผลประโยชน์แต่ทั้งนี้ ไม่รวมถึงการดำเนินการดังนี้(ก) จัดเก็บเอกสารและหลักฐานต่าง ๆที่เกี่ยวกับการประกอบธุรกิจการซื้อขายล่วงหน้า(ข) การดำเนินการเกี่ยวกับข้อร้องเรียนของลูกค้ายกเว้นผู้ค้าล่วงหน้า(๓)การจัดให้มีบุคลากรที่ทำหน้าที่กำกับดูแลการปฏิบัติงาน (ComplianceOfficer) และบุคลากรที่ทำหน้าที่ควบคุมภายใน (InternalAudit)(๔)การแจ้งการเริ่มและการหยุดปฏิบัติหน้าที่ของพนักงานหรือบุคลากรของผู้ประกอบธุรกิจการซื้อขายล่วงหน้า(๕)การแจ้งการเข้ารับการอบรมในหลักสูตรที่สำนักงานยอมรับของพนักงานหรือบุคลากรของผู้ประกอบธุรกิจการซื้อขายล่วงหน้า(๖)การชำระค่าธรรมเนียมใบอนุญาตประกอบธุรกิจการซื้อขายล่วงหน้า(กรณีที่ค่าธรรมเนียมถึงกำหนดชำระแล้ว)(๗)การดำรงฐานะทางการเงินของผู้ประกอบธุรกิจการซื้อขายล่วงหน้า(๘) การจัดทำและการจัดส่งงบการเงินความในข้อ ๖ (๒) และ (๘)ไม่ใช้บังคับแก่ตัวแทนซื้อขายล่วงหน้า และความในข้อ ๖ (๓) (๔) และ (๕)ไม่ใช้บังคับแก่ตัวแทนซื้อขายล่วงหน้าและผู้ค้าล่วงหน้าข้อ ๗เลขาธิการจะอนุญาตให้เลิกประกอบธุรกิจการซื้อขายล่วงหน้าต่อเมื่อพิจารณาแล้วเห็นว่าผู้ประกอบธุรกิจการซื้อขายล่วงหน้าที่ยื่นคำขออนุญาตเลิกประกอบธุรกิจดังกล่าวไม่มีหนี้สินหรือภาระผูกพันใดๆ ต่อลูกค้า เว้นแต่ในกรณีผู้ค้าล่วงหน้าที่เป็นสมาชิกตลาดต้องได้รับอนุญาตให้ลาออกจากการเป็นสมาชิกตลาดแล้วในการพิจารณาอนุญาตให้เลิกประกอบธุรกิจตามวรรคหนึ่งเลขาธิการอาจกำหนดเงื่อนไขในการเลิกประกอบธุรกิจก็ได้ข้อ ๘นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อความสะดวกในการตรวจสอบการปฏิบัตินั้นได้ข้อ ๙ผู้ประกอบธุรกิจการซื้อขายล่วงหน้าที่ได้รับอนุญาตให้เลิกประกอบธุรกิจการซื้อขายล่วงหน้าก่อนประกาศนี้ใช้บังคับให้ถือว่าได้รับอนุญาตจากเลขาธิการตามประกาศนี้ข้อ ๑๐ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๑๘ เมษายน พ.ศ. ๒๕๕๑มิ่งขวัญแสงสุวรรณ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๖๕/๒ มิถุนายน ๒๕๕๒